*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*206. számú előterjesztés*

Bátaszék Város Önkormányzata Képviselő-testületének 2016. szeptember 21-én,

16,00 órakor megtartandó ülésére

*II. Géza szobortervek ismertetése*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Takácsné Gehring Mária aljegyző**Tárgyalja:** KOIS Bizottság: 2016. 09. 19. |

***Tisztelt Képviselő-testület!***

A Nemzeti Kulturális Alap Képzőművészet Kollégiuma pályázati felhívására tekintettel a tisztelt Képviselő-testület a 2016. augusztus 2-án megtartott rendkívüli ülésén a 170/2016.(VIII.2.) önkormányzati határozatával döntött a II. Géza szobor állítására vonatkozó pályázat benyújtásának jóváhagyásáról.

Önkormányzatunknak a pályázat benyújtása és elnyerése esetén lehetősége nyílhatna egy II. Géza szobor állítására.

Önkormányzatunk az alábbi három művészt kereste meg a pályázat benyújtásához szükséges tervek elkészítése érdekében:

1. Gwizdala Dáriusz Budapest
2. Imre Péter Szekszárd
3. Adorjáni Endre Szekszárd

Támogatott pályázat esetén a kollégium a benyújtott 3 alkotás közül választja ki a támogatásból megvalósítandó egy köztéri munkát.

A felkért művészek a terveket elkészítették. Az alábbi alkotások tervei kerülnek benyújtásra az NKA-hoz:

1. Gwizdala Dáriusz alkotása 1. melléklet
2. Imre Péter műve 2. melléklet
3. Adorjáni Endre alkotása 3. melléklet

**Határozati javaslat:**

**II. Géza szobortervek ismertetésének tudomásul vételére**

Bátaszék Város Önkormányzat Képviselő-testülete a Nemzeti Kulturális Alap Képzőművészet Kollégiuma által kiírt pályázati felhívás keretében II. Géza szobor állítására vonatkozó támogatási kérelem benyújtása érdekében felkért alkotók szoborterveiről készített tájékoztatót tudomásul veszi.